ประกาศกระทรวงมหาดไทย เรื่อง เครื่องแบบสมาชิกสภากรุงเทพมหานคร

ประกาศกระทรวงมหาดไทย

ประกาศกระทรวงมหาดไทย
เรื่อง
เครื่องแบบสมาชิกสภากรุงเทพมหานคร
----------

อาศัยอำนาจตามความในมาตรา 4
แห่งพระราชบัญญัติเครื่องแบบสมาชิกสภากรุงเทพมหานคร
พ.ศ. 2516 รัฐมนตรีว่าการกระทรวงมหาดไทยประกาศกำหนดลักษณะ
ชนิด ประเภท ของเครื่อง
แบบและระเบียบในการแต่ง เครื่องแบบสมาชิกสภากรุงเทพมหานคร
ไว้ดังต่อไปนี้

ข้อ 1 เครื่องแบบสมาชิกสภากรุงเทพมหานคร ให้มี 4 ชนิด คือ
          (1)
เครื่องแบบปกติ
          (2)
เครื่องแบบครึ่งยศ
          (3)
เครื่องแบบเต็มยศ
          (4)
เครื่องแบบสโมสร

ข้อ 2 เครื่องแบบปกติ มี 4 ประเภท คือ
           ก.
เครื่องแบบปกติขาว
           ข.
เครื่องแบบปกติกากีคอตั้ง
           ค.
เครื่องแบบปกติกากีคอพับ
           ง.
เครื่องแบบปกติกากีคอแบะ

ก. เครื่องแบบปกติขาว ให้ประกอบด้วย
        --------------
          (1) หมวก
ชายให้ใช้หมวกทรงหม้อตาลสีขาวกะบังหน้าทำหนังหรือวัตถุเทียมหนังสือดำ
สายรัดทางสีทองกว้าง 1 เซนติเมตร
มีดุมโลหะสีทองตราครุฑพ่าห์ขนาดเล็กติดที่ข้าวหมวกข้างละ 1 ดุม
ผ้าพันหมวกสีขาว ที่หน้าหมวกติดตราครุฑพ่าห์ปักดิ้นสีทอง
สูง 5 เซนติเมตร บนหมอนสักหลาดสีขาว
หญิงให้ใช้หมวกแบบชายแต่เป็นทรงอ่อน
          (2) เสื้อ
ชายให้ใช้เสื้อแบบราชการสีขาว มีดุมโลหะสีทองตราครุฑพ่าห์ขนาดใหญ่ 5 ดุม
ประดับแพแถบเครื่องราชอิสริยาภรณ์ที่อกเสื้อเหนือกระเป๋าบนซ้าย
หญิง ให้ใช้เสื้อนอกคอแบะสีขาว
แบบคอป่านแขนยาวถึงข้อมือ มีตะเข็บหลัง 4 ตะเข็บ
ที่แนวสาบอกมีดุมโลหะสีทองตราครุฑพ่าห์ขนาด
เส้นผ่าศูนย์กลาง 1.5 เซนติเมตร 5 ดุม มีกระเป๋าล่างข้างละ
1 กระเป๋า เป็นกระเป๋าเจาะเฉลียง
เล็กน้อย ไม่มีใบปกกระเป๋า
ให้ประดับแพแถบเครื่องราชอิสริยาภรณ์ที่อกเสื้อเบื้องซ้าย
และให้ใช้เสื้อคอพับแขนยาวสีขาว ผูกผ้าผูกคอสีดำ
เงื่อนกลาสี
          (3) อินทรธนู
ให้มีอินทรธนูแข็ง กว้าง 4 เซนติเมตร ยาวตามความยาวของบ่า พื้น
สักหลาดสีเขียวขาบปักดิ้นสีทองเป็นลายประจำยามก้ามปูเต็มแผ่นอินทรธนู
ติดทับเสื้อเหนือบ่าทั้งสองข้าง
จากไหล่ไปคอ ด้านคอปลายมนติดดุมโลหะสีทองตราครุฑพ่าห์ขนาดเล็ก
          (4) กางเกง
หรือ กระโปรง ชายให้ใช้กางเกง แบบราชการสีขาวขายาวไม่
พับปลายขา หญิงให้ใช้กระโปรงสีขาวยาวปิดเข่าปลายบานเล็กน้อย
          (5) รองเท้า
ถุงเท้า ชายให้ใช้รองเท้าหุ้มส้นหนังสีดำชนิดผูก ถุงเท้าสีดำ หญิงให้ใช้
รองเท้าหุ้มส้นหนังสีดำปิดปลายเท้าไม่มีลวดลาย
ส้นสูงไม่เกิน 7 เซนติเมตร ถุงเท้ายาวสีเนื้อ
          (6)
เครื่องหมายแสดงสังกัด ให้ประกอบด้วย

1. รูปตราราชสีห์ ทำด้วยโลหะสีทองไม่มีขอบ สูง 2 เซนติเมตร ติดที่คอเสื้อ
ด้านหน้าทั้งสองข้าง
สำหรับสมาชิกหญิงให้ติดที่คอแบะของเสื้อตอนบนทั้งสองข้างเหนือแนวเครื่องราช
อิสริยาภรณ์

2. เข็มรูปอักษรย่อ `กทม.' ทำด้วยโลหะสีทอง เป็นรูปวงกลม เส้นผ่าศูนย์กลาง
2.5
เซนติเมตร ติดที่อกเสื้อเหนือกระเป๋าด้านขวา

ข.เครื่องแบบปกติกากีคอตั้ง ลักษณะและส่วนประกอบเช่นเดียวกับเครื่องแบบปกติขาว
เว้นแต่สี
       ------------------
ของหมวกผ้าพันหมวก หมอนสักหลาดสำหรับปักตราครุฑพ่าห์
เสื้อและกางเกงหรือกระโปรงเป็นสีกากี
หรือสีกากีนวล

ให้ใช้เครื่องแบบนี้แทนเครื่องแบบปกติขาวในโอกาสไปงานพิธีที่ต่างจังหวัดหรือตามหมายกำหนดการ

ค.เครื่องแบบปกติกากีคอพับ ให้ประกอบด้วย
       ------------------
        (1) หมวก
ชายให้ใช้หมวกทรงหม้อตาลสีกากีหรือกากีนวลกะบังหน้าทำด้วยหนังหรือวัตถุ
เทียมหนังสีดำสายรัดคางหนังหรือวัตถุเทียมหนังสีดำกว้าง 1
เซนติเมตร มีดุมโลหะสีทองตราครุฑพ่าห์
ขนาดเล็กติดที่ข้างหมวกข้างละ 1 ดุม ผ้าพันหมวกสีกากี
ที่หน้าหมวกติดตราครุฑพ่าห์ใบบัวกระหนกทำ
ด้วยโลหะสีทองสูง 6.5 เซนติเมตร หญิงให้ใช้หมวกแบบชาย
แต่เป็นทรงอ่อน
        (2) เสื้อ
ให้ใช้เสื้อเชิ้ตสีกากีหรือสีกากีนวลแขนยาวรัดข้อมือมีดุมที่ข้อมือข้างละ 1 ดุม
หรือ
แขนสั้น มีกระเป๋าเย็บติดที่หน้าอกเสื้อข้างละ 1 กระเป๋า
ที่กระเป๋าเสื้อมีแถบอยู่ตรงกลางตามทางดิ่ง
กว้าง 3.5 เซนติเมตร มีใบปกกระเป๋ารูปมน ชายกลางแหลม
ที่ปากกระเป๋าทั้งสองข้างติดดุมข้างละ
 1 ดุม
สำหรับขัดกับใบปกกระเป๋า ตัวเสื้อผ่าอกตลอดมีสาบกว้าง 3.5 เซนติเมตร
ติดดุมตามแนวอก
เสื้อ 5 ดุม ระยะห่างกันพอสมควร
ติดเครื่องหมายตราราชสีห์ที่ปกคอเสื้อด้านหน้าทั้งสองข้าง และติด
เข็มรูปอักษรย่อ `กทม.' ที่อกเสื้อเหนือกระเป๋าบนขวา
ที่ไหล่เสื้อประดับอินทรธนูสีเดียวกับเสื้อ ยาว
ตามความยาวของบ่า เย็บติดกับเสื้อเหนือบ่าทั้งสองข้างจากไหล่ไปคอ
ปลายมน ด้านไหล่กว้าง 4
เซนติเมตร ด้านคอกว้าง 3 เซนติเมตร
ตอนปลายขัดดุมติดกับตัวเสื้อ ดุมที่กล่าวนี้มีลักษณะเป็นรูปกลม
แบนทำด้วยวัตถุสีน้ำตาลแก่

ในโอกาสไปงานพิธีหรือเข้าที่ชุมนุมชนให้ใช้เสื้อเชิ้ตแขนยาว
ผูกผ้าผูกคอสีดำเงื่อนกะลาสี
สอดชายผ้าผูกคอไว้ภายในเสื้อใต้ดุมเม็ดที่สอง

การประดับแพรแถบเครื่องราชอิสริยาภรณ์
ให้ประดับที่อกเสื้อเหนือกระเป๋าบนซ้าย
        (3) อินทรธนู
ให้ใช้อินทรธนูอ่อน มีเครื่องหมายบนอินทรธนูเป็นแถบสีเหลืองหรือสีทอง
กว้าง 3 เซนติเมตร ติดทางต้นอินทรธนู 1 แถบ และกว้าง 1
เซนติเมตรติดเรียงต่อไปอีก 1 แถบ
แถบบนขมวดเป็นวงกลม ขนาดเส้นผ่าศูนย์กลางวงใน 1 เซนติเมตร
และมีเข็มรูปดวงตราประจำกรุง
เทพมหานครทำด้วยโลหะสีทอง ขนาดเส้นผ่าศูนย์กลาง 2 เซนติเมตร
ติดทับบนแถบล่าง

การติดแถบให้ติดตามขวางที่ต้นอินทรธนูแถบแรกให้ห่างจากต้นอินทรธนู 5
มิลลิเมตร และแถบต่อ
ไปเว้นระยะห่างกัน 5 มิลลิเมตร
        (4) กางเกงหรือกระโปรง
ชายให้ใช้กางเกงแบบราชการสีกากีหรือสีกากีนวลขายาวไม่
พับปลายขา
หญิงใช้กางเกงแบบชายหรือกระโปรงสีกากีหรือสีกากีนวล ยาวปิดเข่า ปลายบานเล็กน้อย
        (5) เข็มขัด
ให้ใช้เข็มขัดทำด้วยด้ายถักสีกากีกว้าง 3 เซนติเมตร หัวเข็มขัดทำด้วยโลหะ
สีทองเป็นรูปสี่เหลี่ยมผืนผ้าทางนอน ปลายมน กว้าง 3.5
เซนติเมตร ยาว 5 เซนติเมตร มีรูปครุฑ
ดุนนูนอยู่กึ่งกลางหัวเข็มขัด ไม่มีเข็มสำหรับสอดรู
ปลายเข็มขัดหุ้มด้วยโลหะสีทอง กว้าง 1 เซนติเมตร
        (6) รองเท้า ถุงเท้า
ชายให้ใช้รองเท้าหุ้มส้นหรือหุ้มข้อหนังสีดำชนิดผูก ถุงเท้าดำ หญิงถ้า
ใช้กางเกงให้ใช้รองเท้าหุ้มส้นหนังสีดำปิดปลายเท้าไม่มีลวดลาย
ถุงเท้าสั้นสีดำ ถ้าใช้กระโปรง ให้
ใช้รองเท้าส้นสูงสีดำปิดปลายเท้าไม่มีลวดลายส้นสูงไม่เกิน 7
เซนติเมตร ถุงเท้ายาวสีเนื้อ

ง. เครื่องแบบปกติกากีคอแบะ ให้ประกอบด้วย
        -------------------
          (1) หมวก
ชายให้หมวกทรงหม้อตาลสีกากีหรือสีกากีนวลเช่นเดียวกับเครื่องแบบปกติ
กากีคอพับ หญิงให้ใช้หมวกแบบชายแต่เป็นทรงอ่อน
          (2) เสื้อ
ให้ใช้เสื้อสีกากีหรือสีกากีนวลคอแบะ แบบคอตื้นแขนสั้นปล่อยเอว ตัวเสื้อผ่า
อกตลอด มีดุมที่อกเสื้อ 4 กระดุม
มีกระเป๋าเย็บติดภายนอกเป็นกระเป๋าบนและล่างอย่างละสอง
กระเป๋า กระเป๋าบนมีใบปกมนชายกลางแหลม มีแถบกว้าง 3.5
เซนติเมตร ตรงกึ่งกลางกระเป๋าทางดิ่ง
กระเป๋าล่างเป็นกระเป๋าย่ามมีใบปกรูปตัด
ที่ปากกระเป๋าทั้งสองกระเป๋ามีดุมที่ปากกระเป๋าข้างละ 1 ดุม
สำหรับขัดกับใบปกกระเป๋า
ดุมที่กล่าวนี้มีลักษณะเป็นรูปกลมแบน ด้วยด้วยวัตถุสีเดียวกับเสื้อ ที่เอวด้าน
หลังคาดด้วยผ้าสีเดียวกับเสื้อ ขนาดกว้าง 5 เซนติเมตร
ติดเครื่องหมายรูปตราราชสีห์ที่ปกคอเสื้อ
ด้านหน้าทั้งสองข้าง ติดเข็มรูปอักษรย่อ `กทม.' ที่อกเสื้อเหนือกระเป๋าบนขวา

การประดับแพรแถบเครื่องราชอิสริยาภรณ์ให้ประดับที่อกเสื้อเบื้องซ้าย
          (3) อินทรธนู
กางเกง กระโปรง เข็มขัด รองเท้า ถุงเท้า ให้ใช้เช่นเดียวกับเครื่อง
แบบปกติกากีคอพับ

ให้ใช้เครื่องแบบนี้แทนเครื่องแบบปกติกากีคอพับได้ในโอกาสสมควร

ข้อ 3 เครื่องแบบครึ่งยศ ลักษณะและส่วนประกอบเช่นเดียวกับเครื่องแบบปกติขาว
เว้นแต่
กางเกง หรือ กระโปรง ให้ใช้ผ้าสักหลาดหรือเสิร์จสีดำ
ประดับเครื่องราชอิสริยาภรณ์แต่ไม่สวมสายสะพาย

ข้อ 4 เครื่องแบบเต็มยศ ลักษณะส่วนประกอบเช่นเดียวกับเครื่องแบบครึ่งยศ
ประดับเครื่อง
ราชอิสริยาภรณ์ สวมสายสะพาย

ข้อ 5 เครื่องแบบสโมสร

เครื่องแบบสโมสรสำหรับสมาชิกชาย มี 3 แบบ คือ
          (1)
เครื่องแบบสโมสร ก. ลักษณะและส่วนประกอบเช่นเดียวกับเครื่องแบบเต็มยศ
          (2)
เครื่องแบบสโมสร ข. ลักษณะและส่วนประกอบเช่นเดียวกับเครื่องแบบสโมสร ก.
เว้นแต่ เสื้อ ให้ใช้เสื้อสโมสรสีขาว
ทำด้วยผ้าสักหลาดหรือเสิร์จเปิดอกปาดเอว มีดุมโลหะสี
ทองตราครุฑพ่าห์ขนาดเล็กติดที่ข้อมือข้างละ 3 ดุม
ที่ระหว่างอกกับเอวข้างละ 3 ดุม และที่บรรจบเสื้อ
มีดุมโลหะสีทองตราครุฑพ่าห์ขนาดใหญ่ข้างละ 1 ดุม
ดุมคู่นี้มีสายสร้อยสีทองร้อยติดกัน ประกอบด้วยเสื้อ
กั๊กสีขาวมีดุมโลหะสีทองตราครุฑพ่าห์ 3 ดุม
และเสื้อเชิ้ตสีขาวอกแข็ง ข้อมือแข็ง คอเชิ้ตชั้นเดียว
แบบปึกผีเสื้อ ผูกผ้าผูกคอสีดำ เงื่อนหูกระต่าย

เครื่องหมายแสดงสังกัด
ให้ติดรูปตราราชสีห์ที่คอแบะของเสื้อตอนบนทั้งสองข้างเหนือแนวเครื่อง
ราชอิสริยาภรณ์ และติดเข็มรูปอักษรย่อ `กทม.' ที่อกเสื้อข้างขวาเสมอแนวเครื่องราชอิสริยาภรณ์

ในฤดูร้อนให้ใช้กางเกงสีขาวแทนกางเกงสีดำได้
          (3)
เครื่องแบบสโมสร ค. ลักษณะและส่วนประกอบเช่นเดียวกับเครื่องแบบสโมสร ข.
เว้นแต่เสื้อเชิ้ตอกแข็งให้ใช้เสื้อเชิ้ตอกอ่อนสีขาว
และเสื้อกั๊กให้ใช้แพรแถบสีเดียวกับกางเกงรัดเอว
แทน แพรแถบนี้ส่วนกลางด้านหน้ากว้าง 12 เซนติเมตร
ปลายทั้งสองข้างเรียวกว้าง 11 เซนติเมตร
ที่ปลายมีขอเกี่ยวติดกันในขณะคาดทางด้านหลัง

สำหรับสมาชิกหญิงให้แต่งตามสมัยนิยม

ข้อ 6 การประดับเครื่องราชอิสริยาภรณ์ให้ปฏิบัติตามประกาศสำนักนายกรัฐมนตรี
เรือง ลำดับ
เกียรติและระเบียบการประดับเครื่องราชอิสริยาภรณ์ไทย
ผู้ที่ได้รับพระราชทานพระบรมราชานุญาตให้
ประดับเครื่องราชอิสริยาภรณ์ต่างประเทศ
ให้ประดับเครื่องราชอิสริยาภรณ์นั้นได้

ข้อ 7 ผู้สำเร็จการศึกษาจากสถาบันการศึกษาของทางราชการ
หรือที่ทางราชการรับรองให้ติด
เข็มแสดงวิทยฐานะของสถาบันการศึกษานั้นได้

ข้อ 8 เครื่องแบบปกติขาว เครื่องแบบครึ่งยศ
เครื่องแบบเต็มยศและเครื่องแบบสโมสร ให้
แต่งตามหมายกำหนดการ

ข้อ 9 นอกจากเครื่องแบบดังกล่าวแล้วในข้อ 1
ให้ใช้เข็มรูปดวงตราประจำกรุงเทพมหานคร
มีคำว่า `สมาชิกสภา' ทำด้วยโลหะสีทองลงยา ลักษณะกลม
ขนาดเส้นผ่าศูนย์กลาง 2 เซนติเมตร
สำหรับประดับที่รังดุมคอพับเบื้องซ้ายของเสื้อนอกในเวลาแต่งกายชุดสากล

ข้อ 10 ให้กรุงเทพมหานครจัดทำเข็มรูปเข็มย่อ `กทม.' และเข็มรูปดวงตราประจำกรุง
เทพมหานคร ตามประกาศนี้ขึ้นไว้เป็นตัวอย่าง

ประกาศ ณ วันที่ 22 กุมภาพันธ์ พ.ศ. 2517

              กมล
วรรณประภา

รัฐมนตรีว่าการกระทรวงมหาดไทย